Eduard Bergmann

Eduard Bergmann (25. detsember 1877 Ääsmäe küla, Keila kihelkond – ? ) oli Eesti trükikojaomanik, raamatukaupmees ja ajakirjanik.

1903. aastal sai ta loa Tartus aadressil Rüütli tänav 17 raamatukaupluse ja trükikoja pidamiseks. Trükikoja asutas koos litograafia ja köitekojaga. Samas avati tähevalamistöökoda. 1907. aastal omandas ta maja Ülikooli 21, kuhu asutas trükikoja. Bergmanni trükikojas trükiti laias valikus väljaandeid ning 1919.-1920. aastal ka rida Eesti Vabariigi esimesi postmarke (peamiselt litograafiliselt, kuid mõne allika hinnangul ka ofsettrükis), millest mõned on nüüdseks haruldasedVambola Hurt, Elmar Ojaste, "Estonia - Philately & postal history handbook", Eesti Filatelistide Ühing Rootsis, 1986, lk 33, 38, 44, 63. Trükikoda läks hiljem poeg Voldemar Bergmanni valdusse, kes müüs selle 1933. aastal kirjastusühingule Loodus.

Bergmann oli 1906. aastal Tartus Ernst Enno algatusel ilmuma hakanud ajalehe Isamaa väljaandja ja tegi lehele kaastööd E. Mägi pseudonüümi all. Enno lahkus lehe vastutava toimetaja kohalt vastuolude tõttu Bergmanniga, mistõttu Bergmann jätkas ise toimetajana. Ajaleht ilmus Bergmanni väljaandel ja tema trükikojas trükituna 1908. aastani ning jätkas teiste väljaandjatega ja Ludwig Heinrich Schnakenburgi trükikojas 1909. aasta detsembrini. Lehe väljaandjana on Bergmanni süüdistatud kadakasaksluses ning Balti Konstitutsioonilise Erakonna ja Liivimaa rüütelkonna huvide edendamises, mida ta olevat eestimeelse toimetaja Enno eest algselt varjata püüdnud (hiljem ründas leht juhtkirjades otseselt Jaan Tõnissoni isikut ja erakonda).Tormi Ariva, "Hõbedase planeedi pääl. Maailma isand, vampiirid ja meeleheitel astronaudid Jaan Tõnissoni vastu", Reaktor, august 2023 (vaadatud 07.08.2025)A. T—aa, "Mälestussammas Ernst Ennole", Postimees, 29. juuli 1939 (vaadatud 07.08.2025)

14. augustil 1921 abiellus Eduard Bergmann Annette Elisabeth Kadakaga (née Pesor, s. 26. detsembril 1891 Adilas), neil olid poeg Voldemar (s. 1921) ning tütred Helmi (s. 1923) ja Erna (s. 1926). Eduard Bergmann (1877 - d.), Geni.com (vaadatud 07.08.2025) Annette Elisabeth Bergmann (Pesur) (1891 - d.), Geni.com (vaadatud 07.08.2025)EELK Hageri koguduse kirikuraamat 1921, abiellunute nimistu, Saaga (vaadatud 07.08.2025)

 Viited 

Kategooria:Eesti trükikojad
Kategooria:Eesti ajakirjanikud
Kategooria:Eesti kirjastajad
Kategooria:Sündinud 1877
Kategooria:Surmaaeg puudub